Document ID: 31987R0548

*****
ΚΑΝΟΝΙΣΜΟΣ (ΕΟΚ) αριθ. 548/87 ΤΟΥ ΣΥΜΒΟΥΛΙΟΥ
της 23ης Φεβρουαρίου 1987
για την τροποποίηση του κανονισμού (ΕΟΚ) αριθ. 986/68 περί θεσπίσεως των γενικών κανόνων σχετικά με την χορήγηση ενισχύσεων για το αποκορυφωμένο γάλα σε σκόνη που προορίζεται για τη διατροφή των ζώων
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1335/86 (2), και ιδίως το άρθρο 10 παράγραφος 2,
την πρόταση της Επιτροπής,
Εκιμώντας ότι με τον κανονισμό (ΕΟΚ) αριθ. 2128/84 (3) τροποποιήθηκαν τα άρθρα 2, 2α και 3 του κανονισμού (ΕΟΚ) αριθ. 986/68 (4), όπως τροποποιήθηκε τελευταία από τον κανονισμό (ΕΟΚ) αριθ. 1304/85 (5)· ότι ο κανονισμός (ΕΟΚ) αριθ. 2128/84 ήταν εφαρμόσιμος μόνο μέχρι το τέλος της γαλακτοκομικής περιόδου 1985/86· ότι, ως εκ τούτου, από την έναρξη της γαλακτοκομικής περιόδου 1986/87 ισχύουν τα άρθρα 2, 2α και 3 του κανονισμού (ΕΟΚ) αριθ. 986/68, όπως είχαν συνταχθεί πριν από την έναρξη ισχύος του κανονισμού (ΕΟΚ) αριθ. 2128/84· ότι το άρθρο 2α παράγραφος 3 πρώτο εδάφιο του κανονισμού (ΕΟΚ) αριθ. 986/68 καθορίζει το περιθώριο (μεταξύ 54 και 68 ECU ανά 100 χιλιόγραμμα) εντός του οποίου καθορίζεται η ενίσχυση για το αποκορυφωμένο γάλα σε σκόνη που προορίζεται για τη διατροφή των ζώων· ότι πρέπει να προσαρμοστεί αυτό το περιθώριο από την έναρξη της γαλακτοκομικής περιόδου 1986/87,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 2α παράγραφος 3 του κανονισμού (ΕΟΚ) αριθ. 986/68, το πρώτο εδάφιο αντικαθίσταται από το ακόλουθο κείμενο:
«Το ποσό της ενίσχυσης για το αποκορυφωμένο γάλα σε σκόνη καθορίζεται εντός ανοίγματος που περιλαμβάνεται μεταξύ 60 και 90 ECU για 100 χιλιόγραμμα.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την έναρξη της γαλακτοκομικής περιόδου 1986/87.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Φεβρουαρίου 1987.

Labels: 17
19
6